Document ID: 32005R0084

NÕUKOGU MÄÄRUS (EÜ) nr 84/2005,
18. jaanuar 2005,
millega muudetakse määruse (EÜ) nr 2042/2000, (millega kehtestatakse Jaapanist pärinevate telekaamerasüsteemide impordi suhtes lõplik dumpinguvastane tollimaks) lisa
EUROOPA LIIDU NÕUKOGU,
võttes arvesse Euroopa Ühenduse asutamislepingut,
võttes arvesse nõukogu 22. detsembri 1995. aasta määrust (EÜ) nr 384/96 kaitse kohta dumpinguhinnaga impordi eest riikidest, mis ei ole Euroopa Ühenduse liikmed (1) (edaspidi “algmäärus”),
võttes arvesse komisjoni ettepanekut, mis on esitatud pärast konsulteerimist nõuandekomiteega,
ning arvestades järgmist:
A. EELNENUD MENETLUSED
(1)
Nõukogu kehtestas määrusega (EÜ) nr 1015/94 (2) lõpliku dumpinguvastase tollimaksu Jaapanist pärinevate telekaamerasüsteemide impordile.
(2)
Määruse (EÜ) nr 1015/94 artikli 1 lõike 3 punktis e jättis nõukogu dumpinguvastase tollimaksu kohaldamisalast selgesti välja kõnealuse määruse lisas (edaspidi “lisa”) loetletud erialaseks kasutamiseks mõeldud kõrgekvaliteedilised kaamerasüsteemid, mis oma tehniliste omaduste poolest kuuluvad määruse (EÜ) nr 1015/94 artikli 1 lõikes 2 esitatud tootemääratluse alla, kuid mida ei saa käsitleda telekaamerasüsteemidena.
(3)
Nõukogu muutis oktoobris 1995 nõukogu määrust (EÜ) nr 1015/94 määrusega (EÜ) nr 2474/95 (3) eelkõige samasuguse toote määratluse osas ja teatavate erialaseks kasutamiseks mõeldud kaamerasüsteemide osas, mis selgesõnaliselt vabastati lõplikust dumpinguvastasest tollimaksust.
(4)
Oktoobris 1997 muutis nõukogu määrusega (EÜ) nr 1952/97 (4) lõpliku dumpinguvastase tollimaksu määrasid kahe äriühingu, s.o Sony Corporation’i ja Ikegami Tsushinki Co. Ltd puhul kooskõlas algmääruse artikliga 12. Peale selle jättis nõukogu dumpinguvastase tollimaksu kohaldamisalast selgesti välja teatavad uued erialaseks kasutamiseks mõeldud kaamerasüsteemid, lisades need lisasse.
(5)
Jaanuaris 1999 ja jaanuaris 2000 muutis nõukogu määrustega (EÜ) nr 193/1999 (5) ja (EÜ) nr 176/2000 (6) määrust (EÜ) nr 1015/94, lisades lisasse teatavad erialaseks kasutamiseks mõeldud kaamerasüsteemide ajakohastatud mudelid ja jättes need seega välja lõpliku dumpinguvastase tollimaksu kohaldamisalast. Oktoobris 2004 muutis nõukogu määrusega (EÜ) 1754/2004 (7) määrust (EÜ) nr 176/2000.
(6)
Septembris 2000 kinnitas nõukogu määrusega (EÜ) nr 2042/2000 (8) lõplikud dumpinguvastased tollimaksud, mis kehtestati määrusega (EÜ) nr 1015/94 vastavalt algmääruse artikli 11 lõikele 2.
(7)
Jaanuaris 2001 ja mais 2001 muutis nõukogu määrustega (EÜ) nr 198/2001 (9) ja (EÜ) nr 951/2001 (10) määrust (EÜ) nr 2042/2000, lisades lisasse teatavad erialaseks kasutamiseks mõeldud kaamerasüsteemide ajakohastatud mudelid ja jättes need välja lõpliku dumpinguvastase tollimaksu kohaldamisalast.
(8)
Septembris 2001, pärast algmääruse artikli 11 lõike 3 kohast vahepealset läbivaatamist kinnitas nõukogu määrusega (EÜ) nr 1900/2001 (11) lõpliku dumpinguvastase tollimaksumäära, mis on kehtestatud määrusega (EÜ) nr 2042/2000 eksportiva tootja Hitachi Denshi Ltd telekaamerasüsteemide impordile.
(9)
Septembris 2002 muutis nõukogu määrusega (EÜ) nr 1696/2002 (12) määrust (EÜ) nr 2042/2000, lisades lisasse teatavad erialaseks kasutamiseks mõeldud kaamerasüsteemide ajakohastatud mudelid ja jättes need välja lõpliku dumpinguvastase tollimaksu kohaldamisalast.
(10)
Aprillis 2004 muutis nõukogu määrusega (EÜ) nr 825/2004 määrust (EÜ) nr 2042/2000, lisades lisasse teatavad erialaseks kasutamiseks mõeldud kaamerasüsteemide ajakohastatud mudelid ja jättes need välja lõpliku dumpinguvastase tollimaksu kohaldamisalast.
B. UUSI ERIALASEKS KASUTAMISEKS MÕELDUD KAAMERASÜSTEEMIDE MUDELEID KÄSITLEV UURIMINE
1. Menetlus
(11)
Kaks Jaapani eksportivat tootjat, nimelt Sony Corporation (edaspidi “Sony”) ja Victor Company of Japan Limited (edaspidi “JVC”) - teatasid komisjonile, et nad soovivad tuua ühenduse turule erialaseks kasutamiseks mõeldud kaamerasüsteemide uued mudelid ja taotlesid komisjonilt kõnealuste uute süsteemide, sh nende lisaseadmete lisamist määruse (EÜ) nr 2042/2000 lisasse ja seega nende vabastamist dumpinguvastaste tollimaksude kohaldamisalast.
(12)
Komisjon teavitas vastavalt ühenduse tootmisharu ja alustas uurimist, et teha kindlaks, kas vaatlusalused tooted jäävad dumpinguvastaste tollimaksude reguleerimisalasse ja kas tuleks vastavalt muuta ka määruse (EÜ) nr 2042/2000 regulatiivosa.
2. Uuritavad mudelid
(13)
Vabastamistaotlused saadi alljärgnevate kaamerasüsteemide mudelite kohta koos asjakohaste tehniliste andmetega:
i)
Sony:
-
pildinäidik HDVF-C30W
ii)
JVC:
-
kaamerakere KY-F560E
Sony pildinäidikut tutvustati kui mudelit, mida saab kasutada vaid helivideokaameratega, kaameratega, mis jäävad määruse (EÜ) nr 2042/2000 reguleerimisalast välja. JVC mudelit tutvustati kui erialaseks kasutamiseks mõeldud kaamera ajakohastatud mudelit, mis on juba arvatud välja kehtivatest dumpinguvastastest meetmetest.
3. Järeldused
i) Pildinäidik HDVF-C30W
(14)
Leiti, et pildinäidik HDVF-C30W langeb määruse (EÜ) nr 2042/2000 artikli 1 lõike 2 punktis b esitatud tootemääratluse alla. Seda võib siiski kasutada vaid kaamerakeredega, mis ei lange selle määruse artikli 1 lõike 2 punktis a esitatud tootemääratluse alla. Eeskätt on kõnealuste kaamerakerede signaali-müra suhe 54 dB, samas kui kaamerakerede kirjeldus määruses (EÜ) nr 2042/2000 nõuab, et see oleks normaaltugevusel vähemalt 55 dB. Seepärast otsustati, et kõnealust pildinäidikut tuleks käsitleda määruse (EÜ) nr 2042/2000 artikli 1 lõike 3 punktis e esitatud määratluse alla kuuluva erialaseks kasutamiseks mõeldud kaamerasüsteemina. Sellest tulenevalt tuleks kõnealune pildinäidik arvata kehtivate dumpinguvastaste meetmete kohaldamisalast välja ja lisada nõukogu määruse (EÜ) nr 2042/2000 lisasse.
(15)
Vastavalt väljakujunenud ühenduse institutsioonide tavadele tuleks kõnealune mudel vabastada tollimaksust alates kuupäevast, mil asjakohane vabastamistaotlus jõuab komisjoni talitusteni. Seega tuleks kõik 1. aprillil 2003. aastal või edaspidi imporditud pildinäidikud HDVF-C30W vabastada tollimaksust.
ii) Kaamerakere KY-F560E
(16)
Leiti, et kuigi kaamerakere KY-F560E langeb määruse (EÜ) nr 2042/2000 artikli 1 lõike 2 punktis a esitatud tootemääratluse alla, kasutatakse seda peamiselt tehnilistel ja meditsiinilistel eesmärkidel. Seepärast otsustati, et kõnealust pildinäidikut tuleks käsitleda määruse (EÜ) nr 2042/2000 artikli 1 lõike 3 punktis e esitatud määratluse alla kuuluva erialaseks kasutamiseks mõeldud kaamerasüsteemina. Sellest tulenevalt tuleks kõnealune pildinäidik arvata kehtivate dumpinguvastaste meetmete kohaldamisalast välja ja lisada määruse (EÜ) nr 2042/2000 lisasse.
(17)
Vastavalt väljakujunenud ühenduse institutsioonide tavadele tuleks kõnealune mudel vabastada tollimaksust alates kuupäevast, mil asjakohane vabastamistaotlus jõuab komisjoni talitusteni. Seega tuleks kõik 15. aprillil 2004. aastal või edaspidi imporditud pildinäidikud JVC - kaamerakere KY-F560E vabastada tollimaksust.
4. Huvitatud isikute teavitamine ja järeldused
(18)
Komisjon teavitas ühenduse tootmisharu ja telekaamerasüsteemide importijaid tehtud järeldustest ning andis neile võimaluse seisukohtade esitamiseks. Ükski isik ei esitanud vastuväiteid komisjoni järelduste kohta.
(19)
Eespool toodu põhjal tuleks vastavalt muuta määrust (EÜ) nr 2042/2000,
ON VASTU VÕTNUD KÄESOLEVA MÄÄRUSE:
Artikkel 1
Määruse (EÜ) nr 2042/2000 lisa asendatakse käesoleva määruse lisaga.
Artikkel 2
1. Käesolev määrus jõustub järgmisel päeval pärast selle avaldamist Euroopa Liidu Teatajas.
2. Käesolevat määrust kohaldatakse järgmiste eksportivate tootjate valmistatud ja ühendusse eksporditud mudelite impordile:
a)
Sony alates 1. aprillist 2003:
-
pildinäidik HDVF-C30W;
b)
JVC alates 15. aprillist 2004:
-
kaamerakere KY-F560E.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 18. jaanuar 2005

Labels: 12
3
4
18